A válogatottban 2014-ben játszott először, Mocsai Lajos szövetségi kapitánytól a német válogatott ellen vívott felkészülési mérkőzésen kapott bizalmat. Az abban az évben bekövetkezett kapitányváltás után Talant Dujsebajev csapatában már alapembernek számított, és a sikerrel megvívott Európa-bajnoki kvalifikáció után 2016-ban részt vehetett első felnőtt világversenyén, az Európa-bajnokságon. Az ezt követő években alapembere lett a nemzeti csapatnak. A 2020-as Európa-bajnokságról sérülés miatt maradt le.